text: روايات رومانسية
text: #000000
text: الجزء العاشر من رواية قد كفاني
text: #000001
text: مواصلين بلسان ياسر تاني يوم كلمت ناس البيت وأعمامي وخيلاني وقبل دا اتصلتا على احمد عشان يكونو جاهزين جيناهم بعد الظهر وعقدنا مهاد طلبت مننا نأجل العرس لمدة شهر قلنا ما مشكلة المهم اني عقدتا عليها وبقت زوجتي الشهر دا مر علي كأنو سنة بتونس معاها بالتلفون وكل مرة انا بكتشف انو انا اخترتا الإنسانه الصح عايشه حياتها كلها على انو دا حلال ودا حرام انسانه بتعاملك على انك انسان بتصيب مره وبتخطئ عشرات المرات والبرود داك تدريجيا اختفى... مر الشهر وعملنا دعوتنا وسكنتها مع ناس امي في بيت واحد وتعاملهم زي الأسرة الواحدة (ودي كانت اكبر غلطة ) كانت مهجة انسانة متعلمة وفاهمة شديد وما بتحب المشاكل عكس اختي جمان طبيعي كانت بتحاول تدخل معاها في نقاش وهي بتتفادا المشاكل اما أريج فكانت بتغير منها شديد لأنو سيرتا طيبه في كل الحله ما حصل جابوها في قواله بتساعد الكل من غير ما تنتظر رد الجميل من زول وعندها اخلاص وحب لي كل الناس البدخلو حياتها دي كانت بمثابة شرارة في قلب اختي اريج ودا كلو انا ما عرفتو الإ بعد فوات الأوان مرت الأيام والليلة مهجة زوجتي حامل في الشهر الرابع والفرحة الفي قلبنا ما بتتوصف واحلى صدفة كانت انو مثاني ومهاد برضو كانو حوامل بس دي تقريبين حكاية ايام بس
text: #000003
text: على لسان مهجة حياتي كان فيها نوع من التوتر الخفي من اهل ياسر بس ما كنت حابه انو يعرف عشان ما يقلق وبخاف اكون سبب في انو يحصل مشاحنات بي اهلو عشان كدا كنت ساكتة وهم متمادين عدا ام ياسر كانت واقفة معاي وبتعتذر مني عن كل شئ بصدر من بناتا وبتحبني شديد وانا كمان حبيتها لانو إنسانه بتقيف مع الحق حتى لو ضد بناتا وبعد عرفتا اني حامل فرحتا شديد ونسيت كل حاجة بقيت بفكر في البيبي كتير ولو بمرادي يطلع هسي اشيلو وفرحتي ازدادت لمن احمد اتصل على ياسر وقال لينا انو هم في المستشفى مثاني في طريقها للولادة مرقنا ومشينا عليهم مع دخلتي ليتهم مدخلنها غرفت العمليات دموعي نزلت من غير ما أشعر قلتا ليها ما تخاف الله معانا الدكاترة ما أدونا فرصة نتكلم طوالي اتحركوا بيها انا طوالي مشيت اتوضيت وقعدتا ادعي ليها واصلي بالجد قلبي كان موجعني شديد بالأخص في مراحل دي كنت بتمنى امي تكون معانا مرة ساعة وطلعت الدكتورة وبشرتا انو ولدت انا طوالي سجدتا في مكاني سجدة شكر وبكيت قدرتي وبعد خلو احمد يدخل ليها كان قلقان شديد وفرحان في نفس الوقت وبعدو انا دخلتا وشفتها كانت بتحاول تدس دموعها مني والحاجة الما عرفتا اني بشوفها بقلبي وبحس بيها قبل ما اشوف دموها وبعدو شلتا منها المولود وكان ولد وبرضو دموعي نزلت يأخ بالجد احساس الأمومة دا اجمل احساس مثاني خرجوها واحمد قال ح يسميهو ليث وبعدو بشهرين مهاد وضعت وبرضو جاب ولد انس قال ح يسميهو ليث وفعلا سماهو كدا وبعد 3شهور كدا انا وضعتا كانت ايام صعبة علي بدون الدخول في التفاصيل كانوا احلى تؤام ياسر قال لي سميهم انا قلتا عاجبني اسم رتال ورئبال ياسر قال لي راقية شديد ما عندي مشكلة طلعتا دفترتي وكتبت فيهو (ولقد ظننت أنها النهاية وخارت قواي وتبلدت مشاعري فإذا بلطفك يغمرني يا الله ) قفلتا دفتري ياسر كان واقف وبعاين في الدفتر قال لي ممكن دفترك! قلتا ليهو جدا مسك القلم وكتب في دفتري (أليس الله بكاف عبده) وكتب التاريخ واليوم وشال رتال وانا شلتا رئبال وطلعنا من المستشفى بعد يومين
text: #000004
text: وبقى عندنا احلى ليث وغيث ورتال ورئبال
text: #000005
text: بعد رجعنا من المستشفى إتفاجأت انو عفشي الفي البيت كله مافي ما عدا غرفة النوم سألتا ياسر قال لي والله انا واحمد وأنس إشترينا بيت واحد كبير عشان الأطفال يكبروا مع بعض ويكونوا حنينين على بعض بالجد فرحتا شديد وبعد تميت الأربعين رحلنا البيت كان كبير ومريح والتؤام كانوا جميلين ما شاء الله عليهم وبشبهو بعض بصورة مبالغة فيها بس في إختلاف بسيط رئبال عيونو عسلية ورتال عيونها سوداء وحواجبها مقرونة غير كدا مافي أي إختلاف مهاد ومثاني كانوا مبسوطين شديد قعدنا نتونس ونضحك زي زمان مهاد قالت الله دا ما رحيم علينا من صغار نحنا مع بعض وبعد كبرنا برضو مع بعض وأولانا ح يكبروا مع بعض انا قلتا ليها فعلا والله المهم اتونسنا وبعدوا الرجال جو من المسجد ورتبنا عفشنا......
text: #000006
text: الجزء الأول من رواية لهيب الإنتقام
text: #000012
text: الجزء التاسع من رواية عشقها لعنة
text: #000013
text: لن يتم نشر عنوان بريدك الإلكتروني. الحقول الإلزامية مشار إليها بـ *
text: #000017
text: البريد الإلكتروني *
text: #000018